Tural Əsədov

**Tural Əsədov** () — azərbaycanlı teleaparıcı, şoumen, aktyor, rejissor və prodüser.

## Həyatı
Tural Cəfər oğlu Əsədov 1982-ci ilin 16 avqustda Bakı şəhərində anadan olmuşdur. 1999-cu ildə 211 nömrəli tam orta məktəbi bitirmişdir. 1999-2003-cü illərdə Qərb Universitetidə regionşünaslıq üzrə təhsil almışdır. 2003-2005-ci ildə İqtisad Universitetində maliyyə üzrə magistratura üzrə qiyabi təhsil almışdır. 2003-2005-cü illərdə Dövlət Sərhəd Xidməti Dəniz Gözətçi Gəmilər briqadasında hərbi xidmətdə olmuşdur.. Bir müddət Şən və Hazırcavablar Klubunda oynayıb.

2011-ci ildə ailə həyatı qurmuşdur, bir oğlu və bir qızı vardır..

## Fəaliyyəti
Tural Əsədov  televiziyada 2001-ci ildən Space telekanalında işə başlayıb. Space TV-də yayımlanmış "Bazar" maqazin verilişində aparıcılıq etmişdir. Çox sayda reklam çarxlarının və təqdimat filmlərinin prodüserliyi ilə məşğul olub. Rejissor olaraq Azərbaycan estradasının Sevda Ələkbərzadə, Miri Yusif və Röya kimi ulduzlarının kliplərini ərsəyə gətirib. O, Röyanın Kremldə verdiyi konsertin aparıcısı olub.

Tural Əsədov Maşın realiti şounun 2010-cu ilin mayında yayımlanan "Maşın 10: Transformer" bölümündə iştirakçı olub və 17 mayda SMS mübarizəsində məğlub olaraq oyunu tərk etməli olmuşdur.

2011-ci ildə 8 Mart Beynəlxalq Qadınlar Günü ərəfəsində ideyası Feliks Fişnevetskiyə məxsus olan, Mir Azad Əliyev və “NewLOOK” studiyası tərəfindən reallaşdırılan “Ana səni sevirəm” layihəsində iştirak edib.

2013-cü ildə PicMus Production-da istehsal olunmuş, bütün hüquqları PicMus MMC-yə məxsus olan «Ulduza Toxun» layihəsində iştirak etmişdir.

2013-cü il dekabrın 18-də Bakı Kristal Zalında İtaliya estradasının ötən əsrin 80-ci illərinin əfsanəvi ifaçıları "San-Remo festivalının ulduzları Bakıda" adlı maraqlı konsert proqramı ilə çıxış ediblər və Tural Əsədov İtaliyanın dünya şöhrətli aktrisası Ornella Muti ilə birlikdə Azərbaycanın birinci xanımı, Heydər Əliyev Fondunun prezidenti Mehriban Əliyevanın da olduğu konsertə aparıcılıq edib.

2014-cü ildə məşhur aparıcı Hüsniyə Məhərrəmova ilə birlikdə Azərbaycanın İctimai Televiziyasında (İTV) yayımlanmış Böyük Səhnə vokal layihəsinin aparıcısı olmuşdur.

2015-ci il istehsalı, rejissoru türkiyəli Osman Albayraq olan Yarımdünya filmində baş rol ifaçılarından biri kimi Tural Əsədov həm də layihənin baş prodüser olmuşdur.

2015-ci ildə baş tutmuş "Bakı-2015" Avropa Oyunlarının açılış və bağlanış mərasimlərinin aparıcısı olmuşdur.

12 iyul 2015-ci ildə  "Bakı-2015" Avropa Oyunlarının könüllülərinə və Azərbaycan yığmasının idmançılarına həsr olunmuş "Tarix yazdıq! Tarixə yazıldıq!" şüarı altında keçirilmiş paradın ardınca baş tutan xüsusi konsert proqramının aparıcılarından biri olub.

22 oktyabr 2015-ci ildə Fairmont otelində Samsung Azərbaycanın təşkilatçılığı əsasında baş tutan, Galaxy Note 5 smartfonu və Galaxy Gear S2 ağıllı saatının təqdimatının keçirildiyi tədbirdə aparıcılıq edib.
  
2015-ci ilin sonlarında Tural Əsədov, çəkilişləri Azərbaycanda və ABŞ-nin Nyu-York şəhərində baş tutan romantik-komediya janrlı "Həddən artıq uyğunluq" bədii filminə çəkilib.

2015-ci ildə "Səs Azərbaycan" mahnı müsabiqəsinin aparıcısı olub.

2016-cı ildən indiyədək baş tutan Bakı Şəhər Halqasının rəsmi səsi olmuşdur.

2016, 2017, 2018-cu illərdə keçirilən Avroviziya Mahnı Müsabiqəsində Azərbaycan tərəfindən səsvermənin nəticələrini açıqlayan rəsmi şəxs olmuşdur.

2017-ci ildə İslam Həmrəyliyi Oyunlarının açılış və bağlanış mərasimlərinin aparıcısı olmuşdur.

2019-cu ildə Heydər Əliyev Fondunun 15 illik yubiley konsertinin aparıcısı olmuşdur.

2019-cu ilin 29 mayında Bakı Olimpiya stadionunda keçirilən Avropa liqasının finalını şərh etmişdir.

## Filmoqrafiya
***Aktyor kimi***
# Kişiləri qoruyun (tammetrajlı bədii film)(rol: Zaur) 
# İstanbul tətili (tammetrajlı bədii film)(rol: müxbir)
# Oğurlanmış arzular (bədii serial)(rol: Elnur) 
# Dmitrov küçəsi 86 (qısametrajlı bədii film)(rol: Şəfiqənin kürəkəni)
# Yarımdünya (tammetrajlı bədii film)
# Həddən artıq uyğunluq (tammetrajlı bədii film)(rol: Mayk Kovalski)
# Hozu 2 (tammetrajlı bədii film)(rol: Müstəntiq)

***Prodüser kimi***
# Yarımdünya (tammetrajlı bədii film)

***Dublyaj sənətçisi kimi***
# Amerika pastoralı 
# Spark. Bəşəri Qəhrəman 
# Sualtı era 
# Super Alibi 
# Eskobar 
# Qan bahasına 

## Xarici keçidlər
* Facebook hesabı
* Instagram səhifəsi
* Twitter hesabı

## İstinadlar